Trwajŏm Mistrzostwa Świata U`20. Je to tyż dobrŏ okazjŏ do spotkaniŏ starego znajomygo, jakim je Mateusz Bogusz. Po szpilu ze Kolumbiom pogodali my trocha ze Pycikiem:
Ło szpilu:
„O tym, że gragrŏm dowiedziŏłech sie dziyń przed szpilem, na rozruchu bōło już wszistko przigotowane pod szpil. Sŏm szpil niy ma co za dużo gŏdać, do 20 minuty jesce sie jakoś ukłŏdało, po stracie tora nŏs już niy bōło. Zapominŏmy ło tym i mŏmy przed sobŏm 2 szpile i na tym sie skupiŏmy.”
Ło Leeds:
„Wszistko we porzondku, zaaklimatyzowołech sie już, fajnie mie tam przijynli, także wszistko idzie we dobrym kierunku. Co do dybiutu, to podłaża do tego spokojnie, normalnie. Byda robiōł wszistko, coby to sie stało jak nŏjszibcij, a co bydzie, to sie okŏże.”
Pycik we szpilu ze Kolumbiom zagrŏł łod piyrwszyj minuty. Zostŏł zmiyniony we 68 minucie szpilu, przi stanie 0-1. Wlŏz za niego Marcel Zylla, a Polska łostatycznie sfalōła szpil 0-2. Nŏstympny szpil zagrajōm ze Tahiti, 26 maja na sztadionie Widzewa we Łodzi.
własne / foto: Marcyś / WTM
szl_Latn vec_Latn szl_Latn vec_Latn szl_Latn szl_Latn pol_Latn